Няспынная гістарычная рэфлексія над еўрапейскай інтэлектуальнай традыцыяй, пераасэнсаванне ўласнага жыццёвага досведу, паглыбленне ў шматгранны свет з’яўляюцца асноўнымі складнікамі ліберальнай мадэлі адукацыі. Тэарэтычная падрыхтоўка ў сферы гуманітарных і сацыяльных навук заклікана дапамагчы студэнтам зразумець і перажыць разнастайнасць структур, у якіх так ці інакш задзейнічана сучаснае грамадства.